Palli einn í heiminum.

Mér líður núna eins og Palla sem var einn í heiminum. Ekki hægt að komast inn á bloggið nema bakdyrameginn. Svo er maður að spá, er þetta bilun, eða eru þeir að loka búllunni, er umræðan orðin of óþægileg þrátt fyrir að ætla að henda nafnleysingjunum út? Nei segi bara svona.

En ég ætlaði að minnast á hugmyndina hennar Lilju Guðrúnar, mér finnst hún rosalega flott sjá hér http://lillagud.blog.is/blog/lillagud/entry/756330/#comment2055611

Við ættum í rauninni að gefa okkur fimm mínútur í þögn rétt um kl. tólf á miðnætti á gamlársdag. Hugsið ykkur hver áhrifaríkt það yrði ef allt hljóðnaði niður fimm mínútum fyrir tólf og svo byrjaði fjörið aftur fimm mínútum yfir. Hugsið ykkur hvað þetta yrði sterk aðgerð. Hvað fólk myndi hugsa, þegja saman, líta hvort á annað og finna nálægðina við hvort annað og almættið, samtakamátturinn yrði algjör. Hverjum nema frábærri leikhúsmanneskju gæti dottið svona í hug. Mín kæra ég var að hlusta á hann Jón Viðar í dag ræða um pólítískt leikhús, nú skora ég á þig að hafa samband við karlinn og koma af stað verkefni, pólitísku leikhúsi sem hefði það verkefni að knýja á um vakningu meðal fólksins, með rammpólitísku leikhúsi. Þetta var gert i Rússlandi, og örugglega mjög víða, þar sem kúgun og alræðisstjórnir fara með völdin. Þá er það hlutverk menntamanna, leikara og listamanna að koma fram og vekja þjóðir til umhugsunar.

Fyrri ummæli:
Algerlega brilliant hugmynd..þögn á áramótum og pólitískt leikhús. Sé það að við getum hlakkað til virkjunar hugarafls þjóðar...mun betri og skemmtilegri kollar en þeir sem nú sitja sem fastast.

Hugmyndin er alveg frábær. Það er alveg pottþétt að ég tek þátt!

||

Sæl og blessuð

Þetta er fín hugmynd en sennilega er of stuttur fyrirvari að láta alla vita.

Mér finnst að það eigi að setja upp lista t.d. á vefnum þar sem fólk getur skrifað undir að þau vilji að þessi ríkisstjórn fari frá völdum. þau eru ekkert að gera að gagni fyrir almenning frekar að gera ógang. Skattamál, hækka mest skatta á það sem minnst mega sín, hækka áfengi og bensín sem hefur áhrif á vísitöluna. Fólk sem neytir ekki áfengis þarf að gjalda með hækunn lána. Hefði nú verið skynsamlegra að koma á hátekjuskatt.

Þetta var bara smá romsa, bíddu þar til næst.

Guð veri með ykkur

Kær kveðja/Rósa

Ummæli:
Ég tek þátt, að sjálfsögðu....ekki erfitt, þar sem ég skýt engu upp

Verkefni: Hvatning
Merking: Engin hvatning